Source: http://docplayer.hu/5465466-Alkotmanyugyi-bizottsag-jelentestervezet-velemeny-eloadoja-gal-kinga-allampolgari-jogi-bel-es-igazsagugyi-bizottsag.html
Timestamp: 2018-08-15 02:05:27
Document Index: 8348852

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'bíróság ']

Alkotmányügyi Bizottság JELENTÉSTERVEZET. Vélemény előadója(*): Gál Kinga, Állampolgári Jogi, Bel- és Igazságügyi Bizottság - PDF
Download "Alkotmányügyi Bizottság JELENTÉSTERVEZET. Vélemény előadója(*): Gál Kinga, Állampolgári Jogi, Bel- és Igazságügyi Bizottság"
1 EURÓPAI PARLAMENT Alkotmányügyi Bizottság 2009/2241(INI) JELENTÉSTERVEZET az Uniónak az emberi jogok és alapvető szabadságok védelméről szóló európai egyezményhez történő csatlakozására irányuló megállapodás intézményi vonzatairól (2009/2241(INI)) Alkotmányügyi Bizottság Előadó: Ramón Jáuregui Atondo Vélemény előadója(*): Gál Kinga, Állampolgári Jogi, Bel- és Igazságügyi Bizottság (*) Társbizottsági eljárás az eljárási szabályzat 50. cikke PR\ doc PE v02-00 Egyesülve a sokféleségben
2 PR_INI TARTALOMJEGYZÉK Oldal AZ EURÓPAI PARLAMENT ÁLLÁSFOGLALÁSÁRA IRÁNYULÓ INDÍTVÁNY...3 PE v /6 PR\ doc
3 AZ EURÓPAI PARLAMENT ÁLLÁSFOGLALÁSÁRA IRÁNYULÓ INDÍTVÁNY az Uniónak az emberi jogok és alapvető szabadságok védelméről szóló európai egyezményhez történő csatlakozására irányuló megállapodás intézményi vonzatairól (2009/2241(INI)) Az Európai Parlament, tekintettel az Európai Unióról szóló szerződés 6. cikke (2) bekezdésére, az Európai Unió működéséről szóló szerződés 218. cikke (6) bekezdésére, valamint az Európai Unióról szóló szerződés az Uniónak az emberi jogok és alapvető szabadságok védelméről szóló európai egyezményhez történő csatlakozását szabályozó 6. cikke (2) bekezdésére vonatkozó jegyzőkönyv, tekintettel az Elnökök Értekezlete január 14-i határozatára, tekintettel eljárási szabályzata 48. és 50. cikkére, tekintettel az Alkotmányügyi Bizottság jelentésére és az Állampolgári Jogi, Bel- és Igazságügyi Bizottság, valamint a Külügyi Bizottság és a Petíciós Bizottság véleményére (A7-0000/2010), A. mivel az Európai Bíróság a 70-es évektől folytatott egységes joggyakorlatában megállapította, hogy az alapvető jogok szerves részét képezik a jog általános elveinek, amelyek tiszteletben tartásáról a Bíróság gondoskodik, B. mivel e gyakorlata során a Bíróság a tagállamok közös alkotmányjogi gyakorlatára, valamint az emberi jogok védelmére vonatkozó azon nemzetközi eszközökre támaszkodik, amelyekhez a tagállamok is csatlakoztak, ilyen például az emberi jogok és alapvető szabadságok védelméről szóló európai egyezmény (továbbiakban emberi jogi egyezmény), C. mivel a joggyakorlat lényegi részét az Európai Unióról szóló maastrichti szerződés ban beemelte az elsődleges jogba, D. mivel a Bíróság megkülönböztetett figyelemmel kíséri az Európai Emberi Jogi Bíróság joggyakorlatát, erről tanúskodik az emberi jogi egyezmény rendelkezéseire hivatkozó ítéletek növekvő száma is, E. mivel az Európai Emberi Jogi Bíróság abból indul ki, hogy egy uniós tagállam a közösségi jog végrehajtásakor az emberi jogi egyezménnyel vélelmezetten összeegyeztethető magatartást tanúsít, F. mivel a Bíróság egy március 28-i véleményében megállapította, hogy az Európai Közösség a Szerződés előzetes módosítása nélkül nem csatlakozhat az emberi jogi egyezményhez, G. mivel az Európai Unióról szóló szerződés 6. cikke (2) bekezdése előirányozza az Európai Unió csatlakozását az emberi jogi egyezményhez, és mivel a Lisszaboni Szerződés 8. számú jegyzőkönyve számos, az egyezményhez való csatlakozás során tisztázandó pontot PR\ doc 3/6 PE v02-00
4 felsorol; mivel ezek a rendelkezések az Unió számára nem csupán az egyezményhez való csatlakozás lehetőségét nyújtják, hanem az uniós intézmények számára az egyezményben foglaltak szerinti cselekvési kötelezettségeket is megjelölik, H. mivel az emberi jogi egyezményt módosító 14. számú jegyzőkönyv megkötését követően az emberi jogi egyezményhez már csatlakozott országok részéről nincs akadálya az Unió csatlakozásának, és mivel a csatlakozás feltételéről és módjáról egyrészről az Uniónak, másrészről pedig a részes államoknak a csatlakozás alkalmával meg kell állapodniuk; I. mivel a megállapodás során ki kell térni az olyan igazgatási és technikai kérdésekre is, mint az Unió hozzájárulása az Európa Tanács által az Emberi Jogi Bíróság működtetésére fordított rendes költségvetéshez, mely kérdések részleteit az Európa Tanáccsal kell megvitatni, J. mivel az emberi jogi egyezményhez való csatlakozással az Unió csatlakozik az alapvető jogok védelmére vonatkozó rendszerhez is, és ezen jogok, a Bíróság joggyakorlata általi belső védelmén kívül egy külső, nemzetközi szintű védelemmel is rendelkezni fog, 1. kiemeli az alábbiakban összefoglalt főbb érveket, amelyek az Uniónak az emberi jogi egyezményhez való csatlakozása mellett szólnak: bár az Unió emberi jogok védelmére vonatkozó rendszere az alapjogi chartának az elsődleges jogba emelése révén kiegészült és megerősödött, az emberi jogi egyezményhez való csatlakozása az Európa Tanács és az emberi jogok terén létrehozott páneurópai rendszere által kialakított nagy Európa és az Unió közötti összhangról tanúskodna; a csatlakozás megerősítené az Uniónak azon harmadik államokkal szembeni hitelét, amelyektől a kétoldalú kapcsolatok során rendszeresen az emberi jogi egyezmény tiszteletben tartását kéri, az emberi jogi egyezményhez való csatlakozás az Unió fellépését tekintve az állampolgárok számára ugyanolyan védelmet nyújtana, amelyben már saját tagállamaiktól is részesülnek. Ez azért bír jelentőséggel, mert a tagállamok fontos hatásköröket ruháztak át az Unióra, a csatlakozás segítené a két európai emberi jogi bíróság joggyakorlata közötti harmonikus együttműködést, a szükségessé váló gyakoribb párbeszéd révén, a csatlakozás semmiben sem kérdőjelezi meg az Unió jogrendszerének autonómiáját, mivel továbbra is az Európai Bíróság marad az uniós jogot és az uniós fellépések érvényességét érintő kérdések legfőbb bírói fóruma. Az Emberi Jogi Bíróság nem tekinthető felsőfokú bíróságnak, hanem egy szakosodott joghatóságnak, amely külső ellenőrzést gyakorol az Unióval szemben az emberi jogi egyezményhez való csatlakozásából adódó nemzetközi jogi kötelezettségek vonatkozásában; az Európai Bíróságnak az Emberi Jogi Bírósággal szemben a tagállamok legfelsőbb bíróságaival megegyező státusza lesz; 2. emlékeztet arra, hogy a Szerződés értelmében a csatlakozás nem jelenti az Unió hatásköreinek kiterjesztését, és emberi jogi kérdésekben nem ruházza fel az Uniót általános hatáskörrel; PE v /6 PR\ doc
5 3. megállapítja, hogy a Lisszaboni Szerződés 8. számú jegyzőkönyve 2. cikke értelmében az Uniónak az emberi jogi egyezményhez való csatlakozása nincs hatással az egyes tagállamoknak az egyezménnyel és csatolt jegyzőkönyveivel szembeni helyzetére, sem pedig az egyes tagállamok által elért és tett esetleges derogációkra és kikötésekre, továbbá e körülmények nincsenek hatással az Uniónak az egyezménnyel szemben fennálló jogi helyzetére sem; 4. megállapítja, hogy az emberi jogi egyezmény rendszere kiegészült egy sor, az emberi jogi egyezmény alá nem tartozó jogok védelmére vonatkozó jegyzőkönyvvel, és javasolja, hogy az Unió csatlakozzon valamennyi olyan jegyzőkönyvhöz, amelyek legalább részben az Unió hatáskörébe tartozó kérdéseket tárgyalnak (1., 4., 7. és 12.); 5. hangsúlyozza, hogy az emberi jogi egyezményhez való csatlakozás által az Unió nem válik az Európa Tanács tagjává, de az egyezmény egyes testületeiben való részvételre szükség van ahhoz, hogy az Unió megfelelően integrálódjon az egyezmény rendszerébe, valamint ahhoz, hogy csatlakozása esetén bizonyos, az alábbiakban felsorolt jogokkal élhessen: három, az Uniót képviselő bírói tisztség betöltésére pályázó jelöltet tartalmazó indítvány benyújtása, akik közül egyet választ meg az Európa Tanács parlamenti közgyűlése, és aki ezt követően a többi bíróval megegyező minőségben vesz részt az Emberi Jogi Bíróság munkájában, a Miniszterek Tanácsa azon ülésein való, szavazati jog melletti részvétel, amelyek során az Emberi Jogi Bíróság ítéletei végrehajtásának ellenőrzési feladatait gyakorolja, vagy amikor a bíróság véleményének kikéréséről határoz, továbbá az Emberi Jogi Igazgatótanácsban való képviselet (a Miniszterek Tanácsa alá rendelt szerv), az Európai Parlament arra vonatkozó joga, hogy az Emberi Jogi Bíróság bíráinak választásakor képviselőket delegálhasson az Európa Tanács parlamenti közgyűlésébe; 6. úgy véli, hogy nem szabadna lehetővé tenni azt, hogy a tagállamok egymással és az Unióval való kölcsönös kapcsolatuk során az emberi jogi egyezmény 33. cikkének megsértése esetén államközi keresetet nyújthassanak be, mivel ez ellenkezne egyes, a Lisszaboni Szerződésben foglalt kötelezettségekkel; 7. úgy véli, hogy egy uniós állampolgár által benyújtott, az Unió egy intézménye vagy szervezete által alkalmazott eljárásra vagy mulasztásra vonatkozó keresetnek kizárólag az érintett félre kell vonatkoznia; ezzel összhangban minden, az uniós jog egy tagállam általi végrehajtására vonatkozó keresetet kizárólag ez utóbbi állammal szemben kell benyújtani, ami nem jelentheti akadályát annak, hogy amennyiben az érintett eljárás esetén nincs világosan meghatározva az Unió és a tagállam között a felelősség megoszlása, az Unióval és a tagállammal szemben pertársaságban lehessen keresetet benyújtani; 8. helyénvalónak ítéli meg, hogy az igazságszolgáltatás megfelelő működésének érdekében, minden, egy tagállammal szemben az Európai Emberi Jogi Bíróságon tárgyalt olyan ügy esetén, amely során az uniós jogot érintő kérdés is felmerülhet, a bíróság engedélyét követően az Unió alperesi minőségében megjelenhessen a bíróság előtt és minden, az Unióval szemben benyújtott kereset tárgyalásakor a bíróság engedélye mellett bármely PR\ doc 5/6 PE v02-00
6 tagállam alperesként részt vehessen; 9. nem tartja helyénvalónak az Európai Bíróság és az Európai Emberi Jogi Bíróság közötti kapcsolat formálissá tételét az Emberi Jogi Bíróság általi előzetes döntéshozatali eljárás bevezetése vagy egy olyan szervezet vagy testület létrehozása révén, amely azokban az esetekben hozna döntést, amikor a két bíróság egyike az emberi jogi egyezményt a másik intézménytől eltérő módon értelmezi; ezzel összefüggésben emlékeztet az Európai Unióról szóló szerződés 6. cikke (2) bekezdéshez fűzött nyilatkozatra, amely megállapítja az Európai Bíróság és az Európai Emberi Jogi Bíróság közötti rendszeres párbeszéd létét, amelyet még tovább erősíthet az Uniónak az egyezményhez való csatlakozása; 10. megállapítja, hogy az emberi jogi egyezménynek fontos szerepe van az alapjogi charta értelmezésében a tekintetben, hogy az emberi jogi egyezményben elismert jogoknak megfelelő, a charta által is garantált jogokat az egyezményben előírtaknak megfelelően kell értelmezni, továbbá hogy az egyezmény az Európai Unióról szóló szerződés 6. cikke (3) bekezdése értelmében az Európai Bíróság számára inspirációs forrásként szolgál az uniós jog alapértékeinek megfogalmazásakor; megállapítja továbbá, hogy az egyezményt 53. cikkével összhangban nem lehet az alapjogi chartában elismert jogok korlátjaként vagy veszélyeztetőjeként értelmezni, oly módon, hogy a charta jogi ereje megmarad; 11. tudatában van annak, hogy az egyezményhez való csatlakozással nem oldódnak meg azok a rendkívül súlyos problémák, amelyekkel az emberi jogi egyezmény rendszerének szembesülnie kell:ilyen probléma egyfelől az egyéni keresetek számának exponenciális emelkedése következtében túlzott mértékben megnövekedett munkaterhelés, másrészről pedig a probléma leküzdéséhez szükséges, a bíróság felépítését és működését érintő reform; megállapítja, hogy e problémák megoldásának elmulasztása esetén fennáll a rendszer összeomlásának veszélye, valamint hogy a 14. számú jegyzőkönyv életbe lépése amely késik, mivel egy részes állam még mindig nem ratifikálta azt valóban csökkenti majd a lezáratlan eljárások számát, de nem szünteti meg teljesen azokat; 12. felhívja a figyelmet arra, hogy az Európai Unió működéséről szóló szerződés figyelembe véve az Unió emberi jogi egyezményhez való csatlakozásának alkotmányos jelentőségét kemény feltételeket szab a csatlakozáshoz. A Tanácsnak a Parlament jóváhagyását követően a megállapodás megkötéséről egyhangú határozatot kell hoznia, a megállapodás pedig csak azután léphet életbe, hogy a tagállamok a vonatkozó alkotmányos szabályaiknak megfelelően elfogadták azt; 13. megjegyzi, hogy az Uniónak az egyezményhez való csatlakozása döntő lépésnek számít, amelyet követnie kell az október 18-án Torinóban aláírt és Strasbourgban az alapjogi chartában szereplő vívmányoknak, valamint az Unió szociális jogszabályainak megfelelően átdolgozott európai szociális chartához való csatlakozásnak is, 14. utasítja elnökét, hogy továbbítsa ezen állásfoglalást a Tanácsnak és a Bizottságnak. PE v /6 PR\ doc